3A. autobusu maršruts (Rīga)
3A. autobusu maršruts bija Rīgas sabiedriskā transporta pagaidu autobusu maršruts, kas kursēja no Daugavgrīvas līdz Brīvības bulvārim. Maršruts izveidots 2021. gada 15. martā, tas bija paredzēts, lai atslogotu 3. autobusu maršrutu COVID-19 pandēmijas laikā. Autobusi kursēja darba dienu rītos virzienā no Daugavgrīvas uz Centru (no plkst. 6:01 līdz plkst. 9:01), bet vakarā – no Centra uz Daugavgrīvu (no plkst. 16:49 līdz plkst. 19:15). Maršruts tika slēgts 2021. gada 2. augustā. 3A. autobusu maršrutu apkalpoja 6. autobusu parks.